stanford-oval/wikipedia huggingface dataset:
Carolyn Shoemaker
Ura

Kun Shoemakerien lapset olivat muuttaneet kotoa, Carolyn alkoi opiskella tähtitiedettä ja auttaa miestänsä kenttätutkimuksissa. He kartoittivat ja tutkivat törmäyskraattereita.
Carolyn Shoemaker palkattiin vuonna 1980 Palomarin observatorion tutkimusprojektiin, joka etsi erityisesti Maata lähelle tulevia kappaleita. Projektissa oli mukana myös hänen miehensä. Samana vuonna Shoemaker sai paikan myös vierailevan tutkijana Yhdysvaltain geologian tutkimuskeskuksen tähtitieteen osastolta. Shoemaker työskenteli erityisesti Palomarin Schmidt-teleskoopin ottamien kuvien parissa ja tutki eri öinä otettuja laattoja stereoskoopin avulla löytääkseen liikkuvia kappaleita, kuten asteroideja ja komeettoja.
Shoemaker löysi ensimmäisen komeettansa syyskuussa 1983, ja vuoden 1994 loppuun mennessä hän oli löytänyt 32 komeettaa ja yli 400 asteroidia. Komeettoja hän oli havainnut enemmän kuin kukaan muu aiemmin. Vaikka Palomarin observatorion tutkimushanke etsi erityisesti Maata uhkaavia kappaleita, sen tunnetuin löytö oli Shoemaker–Levy 9 -komeetta, jonka Carolyn Shoemaker näki ensimmäisen kerran vuonna 1993. Komeetta nimettiin sitä tutkineiden Shoemakereiden ja David H. Levyn mukaan. Komeetta törmäsi heinäkuussa 1994 Jupiteriin, mikä herätti huomattavan laajaa yleistä kiinnostusta.
Shoemakerista tuli vuonna 1989 Pohjois-Arizonan yliopiston tutkimusprofessori. Palomarin observatorion tutkimushanke jatkui puolestaan vuoteen 1994. Sen jälkeen Shoemakerit jatkoivat työtä Jarnacin observatorion pienemmillä Schmidt-kameroilla.
Shoemakerit olivat vuonna 1997 tutkimassa törmäyskraattereita Australiassa, kun he joutuivat auto-onnettomuuteen. Gene kuoli välittömästi, ja Carolyn sai vakavia vammoja. Hän pystyi kuitenkin toivuttuaan jatkamaan uraansa. Shoemaker työskenteli muun muassa Lowellin observatoriossa ja USGS:n astrogeologian tutkimusohjelmassa.
Brukai

Kylän sijainti kartalla
Brukai
Brukai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 269 asukasta.
Corporation Act (1661)

Corporation Act (1661) oli vuonna 1661 annettu laki, jolla pyrittiin rajoittamaan julkiset virat Englannissa vain Englannin kirkon jäsenille.
Laki ei ollut kohdistettu suoraan roomalaiskatolilaisia vastaan, vaan lähinnä presbyteerejä. Presbyteerit olivat saavuttaneet vaikutusvaltaisen aseman kaupunkien hallinnossa kaikkialla Englannissa.
Laissa säädettiin, että ketään ei voida laillisesti valita mihinkään hallituksen, kaupungin tai yrityksen hallintoon liittyvään virkaan, ellei hän ole edeltävien 12 kuukauden aikana saanut Herran ehtoollisen sakramenttia Englannin kirkon rituaalien mukaisesti. Hänen oli myös sitouduttava anglikaaniseen oppiin valalla. Näiden vaatimusten puuttuessa vaalit oli mitätöitävä.
Laki kumottiin lopulta vuonna 1828, vuosi ennen katolisille annettua uskonnonvapautta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Corporation Act 1661
Bronopoli

| Bronopoli |
| --- | --- |

Tunnisteet
IUPAC-nimi:  2-bromi-2-nitro-1,3-propaanidioli
CAS-numero:  52-51-7
PubChem CID:  2450
Ominaisuudet
Molekyylikaava:  C3H6BrNO4
Moolimassa:  199,988 g/mol
Ulkomuoto:  kiinteä
Sulamispiste:  120–122 °C (393–395 K)
Tiheys:  1,1 g/cm3
Liukoisuus veteen:  304 g/l (20 °C)
    
Bronopoli eli 2-bromi-2-nitro-1,3-propaanidioli (dioli) on palava orgaaninen yhdiste, joka on huoneenlämmössä (20 °C) olomuodoltaan kiinteää, hajutonta, väritöntä tai valkoista, kiteistä ainetta. Sen kemiallinen kaava on C3H6BrNO4 ja rakennekaava HOCH2CBr(NO2)CH2OH. Bronopolista käytetään myös nimeä ß-bromi-ß-nitrotrimetyleeniglykoli.
Bronopolin moolimassa on 199,988 g/mol, sulamispiste 120–122 °C, tiheys 1,1  g/cm3 ja CAS-numero 52-51-7. Bronopoli liukenee veteen, alkoholeihin, asetoniin, etyyliasetaattiin ja muihin poolisiin liuottimiin.
Ainetta käytetään teollisuudessa limaa tuottavien mikro-organismien torjunnassa sekä siemenviljan käsittelyssä. Bronopolia käytetään myös liimoissa ja maaleissa, puunsuoja-, pesu- ja desinfiointiaineissa sekä antiseptisenä säilöntäaineena kosmetiikka- ja hygieniatuotteissa.
Aiheesta muualla

Bronopolin kansainvälinen kemikaalikortti
OVA-ohje: Bronopoli (Arkistoitu – Internet Archive)
PubChem: Bronopol (englanniksi)
Toxin and Toxin Target Database (T3DB): Bronopol (englanniksi)
Kyoto Encyclopedia of Genes and Genomes (KEGG): Bronopol (englanniksi)
ChemBlink: 2-Bromo-2-nitro-1,3-propanediol (englanniksi)
Bronopolin käyttöturvallisuustiedote, Sigma Aldrich, viitattu 26.12.2014.
Charles III (Bourbon)

| Charles III |
| --- | --- |

Henkilötiedot
Syntynyt: 17. helmikuuta 1490 Montpensier, Ranskan kuningaskunta
Kuollut: 6. toukokuuta 1527 (37 vuotta) Rooma, Kirkkovaltio
Sotilashenkilö
Palvelusmaa(t):   Pyhä saksalais-roomalainen keisarikunta
Taistelut ja sodat:  italialaissodat
Sotilasarvo:  konnetaabeli
 Nimikirjoitus
Charles III (Bourbonin Kaarle III eli Charles de Bourbon; 17. helmikuuta 1490 Montpensier – 6. toukokuuta 1527 Rooma) oli ranskalainen Bourbon-sukuun kuulunut konnetaabeli eli valtakunnanmarsalkka. Italialaissodissa hän johti keisari Kaarle V:n joukkoja paavia vastaan ja vei vuonna 1527 joukkonsa Rooman ryöstöön, jonka alkuvaiheessa hän sai itse surmansa.
Bernard Gaillot, Charles III, 1835.
Bourbon-suku ei vielä 1500-luvun alussa noussut Ranskan kuningassuvuksi. Charles menestyi upseerinurallaan ja sai konnetaabelin arvon vuonna 1515. Ranskalla oli useita vihollisia, ja vuonna 1521 Englanti liittoutui keisarin kanssa sitä vastaan. Osapuolet taistelivat erityisesti Italian herruudesta. Pavian taistelussa Ranskan kuningas Frans I jäi vihollisten vangiksi ja joutui tekemään paljon myönnytyksiä vapaaksi päästäkseen. Tällöin Charles vaihtoi puolta ja liittyi keisarillisiin joukkoihin. Tämä katsottiin Ranskassa maanpetokseksi, ja Charlesin sukuhaara menetti aatelisarvonsa.
Charles johti keväällä 1527 keisarilliset joukot Rooman edustalle. Hänen armeijansa koostui suurelta osin saksalaisen jalkaväen palkkasotureista (Landsknecht), jotka olivat paavinvastaisia myös kotimaansa katolisuuden vastaisen kiihotuksen takia. Charles päätti tehdä rynnäkön kaupunkiin pitkäaikaisen piirityksen sijasta. Paavia puolustamaan tulleet ranskalaiset joukot myöhästyivät, ja Rooma joutui keisarin joukkojen armoille. Kaupungin puolustuksen murruttua joukot riehaantuivat ja tuhosivat kaupunkia. Charles oli kuitenkin kaatunut jo kaupungin valtauksen aikana, ja yhtenä ryöstelyn syynä on pidetty sitä, ettei valloittajilla ollut johtajaa.
Aiheesta muualla

Kuvia tai muita tiedostoja aiheesta Charles III (Bourbon) Wikimedia Commonsissa
Corps de ballet

Corps de ballet ympäröi Odetten roolissa tanssivaa Simona Nojaa Wienin valtionoopperan Joutsenlammessa vuonna 2004.
Corps de ballet (ranskaa, suom. ’balettikuoro’) tarkoittaa balettiseurueen tanssijoita, jotka eivät ole solisteja. Corps de ballet’n tanssijat muodostavat usein tanssiesityksen taustan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Corps de ballet
Charles Ingalls

| Charles Ingalls |
| --- | --- |
 Charles ja Caroline Ingalls
Henkilötiedot
Syntynyt: 10. tammikuuta 1836 Cuba, New York
Kuollut: 8. kesäkuuta 1902 De Smet, Etelä-Dakota
Kansalaisuus:  Yhdysvallat
Vanhemmat:  Lansford ja Laura Ingalls
Puoliso:  Caroline Ingalls
Lapset:   Mary Ingalls  Laura Ingalls Wilder  Carrie Ingalls  Freddie Ingalls  Grace Ingalls 
Charles Phillip Ingalls (10. tammikuuta 1836 Cuba, New York – 8. kesäkuuta 1902 De Smet, Etelä-Dakota) oli kirjailija Laura Ingalls Wilderin isä.
Charles Phillip Ingalls syntyi Lansford ja Laura Ingallsille 10. tammikuuta 1836 Cuban kaupungissa New Yorkin osavaltiossa. Perheeseen kuului hänen lisäkseen kahdeksan lasta. Ingalls perheineen muutti vuonna 1845 Chicagoon, joka tuolloin oli vielä pieni kylä. Ei kulunut kauankaan kun he lähtivät taas taivaltamaan ja päätyivät Concordin kylään, jossa Ingalls vietti lähes koko lapsuutensa. Ingalls oli jo lapsena hyvin kiinnostunut viulunsoitosta.
1. helmikuuta 1860 Ingalls meni naimisiin Caroline Lake Quinerin kanssa, johon hän oli aikaisemmin tutustunut Concordissa. Noin viisi vuotta myöhemmin, 10. tammikuuta 1865, Charles ja Caroline saivat ensimmäisen lapsensa, Maryn. Heti kaksi vuotta myöhemmin Ingallseille syntyi toinen tytär, Laura, joka aikuisiällään kirjoitti Pieni talo -kirjasarjan jossa hän kertoo lapsuus- ja nuoruusvuosistaan. Charles ja Caroline saivat vielä kolme lasta: Carrien, Freddien sekä Gracen.
Ingalls kuoli 8. kesäkuuta 1902 De Smetin kaupungissa. Hänet haudattiin De Smetin hautausmaalle, jonne Carolinekin haudattiin myöhemmin.
Ingallsien elämään perustuvassa televisiosarjassa Pieni talo preerialla Charles Ingallsia näyttelee Michael Landon.
Aiheesta muualla

Kuvia tai muita tiedostoja aiheesta Charles Ingalls Wikimedia Commonsissa
Corancy

| Corancy |
| --- | --- |

 vaakuna
 Corancy
 Koordinaatit: 47°06′08″N, 3°56′56″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  30,2 km²
Korkeus:  400 m
Väkiluku (2018):  296 
 – Väestötiheys:  9 as./km²
Kunnan numero:  58082
 
 Kunnan kotisivut 
Infobox OKVirheellinen NIMI-arvo: 
Corancy on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen varrella, noin 6 kilometriä Château-Chinon (Ville)’n kaupungista pohjoiseen.
Faubouloinin kappeli
Kunnan nähtävyyksiä on Saint-Euphronen kirkko, joka on alun perin rakennettu 1100-luvulla. Kirkko on kuitenkin jälleenrakennettu 1400- ja 1500-luvuilla. Kirkko on omistettu Pyhälle Euphrônelle, joka oli Autunin piispa 400-luvulla. Toinen tärkeä uskonnollinen kohde on Faubouloinin kappeli, joka on suosittu pyhiinvaelluskohde. Metsän keskellä oleva kappeli on kunnostettu 1500-luvulla nykyiseen asuunsa. Samalla paikalla on ollut jo kelttien pyhä paikka.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Corancy Wikimedia Commonsissa
Castle Pines

| Castle Pines |
| --- | --- |
 Omakotitaloaluetta Castle Pinesissä

 Koordinaatit: 38°28′37″N, 107°51′56″W 
Valtio:  Yhdysvallat
Osavaltio:   Colorado
Piirikunta:  Douglas
Hallinto:  
 – Pormestari:  Tera Radloff
Pinta-ala:  
 – Kokonaispinta-ala:  24,79 km²
 – Josta vettä:  0,00 km² 
Korkeus:  1 941 m
Väkiluku (2010):  10 333
 – Väestötiheys:  414,82 as./km²
Aikavyöhyke:  UTC-7 (kesäaika UTC-6)
 
 castlepinesco.gov 
Infobox OKVirheellinen NIMI-arvo: 
Castle Pines on kaupunki Douglasin piirikunnassa Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 10 333. Kaupunki perustettiin 6. marraskuuta 2007 kansanäänestyksen jälkeen.
Tera Radloff toimii Castle Pinesin pormestarina.
Väestö

Kaupungin asukkaista 86,3 prosenttia on valkoisia, 5,618 prosenttia latinalaisamerikkalaisia ja 4,15 prosenttia aasialaisia. 98,7 prosenttia asukkaista on Yhdysvaltain kansalaisia. Kaupungin väestön keski-ikä on 41,8 vuotta.
Aiheesta muualla

Kaupungin kotisivut
Channel Orange

| channel ORANGE Frank Ocean |
| --- | --- | --- |

Studioalbumin tiedot
 Äänitetty : 2011–2012
 Julkaistu: 10. heinäkuuta 2012
 Tuottaja(t): Frank Ocean, Malay, Om'mas Keith, Pharrell Williams
 Kesto: 62.18
 Levy-yhtiö: Def Jam
Frank Oceanin muut julkaisut
| nostalgia,ULTRA. 2011 | channel ORANGE 2012 | Blonde 2016 |
Channel Orange (tyyliteltynä channel ORANGE) on yhdysvaltalaisen Frank Oceanin ensimmäinen studioalbumi, joka julkaistiin 10. heinäkuuta 2012. Albumi sai kriitikoilta positiivisia arvioita: muun muassa Pitchfork antoi sille arvosanaksi 9,5/10. Channel ORANGE voitti vuoden 2013 Grammy-gaalassa palkinnon Best Urban Contemporary Album -kategoriassa ja oli ehdolla vuoden albumiksi. Albumin ansioista Ocean oli samassa gaalassa ehdolla parhaaksi uudeksi artistiksi ja "Thinkin Bout You" -ensisingle vuoden levytykseksi. Muita albumilta julkaistuja singlejä olivat kymmenminuuttinen "Pyramids", "Sweet Life", "Lost" ja "Super Rich Kids". Albumi myi kultalevyyn oikeuttavan määrän muun muassa Yhdysvalloissa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Start | Christopher Breaux, James Ryan Ho | 0.46 |  |  |  |  |  |  |
| 2. | Thinkin Bout You | Breaux, Shea Taylor | 3.22 |  |  |  |  |  |  |
| 3. | Fertilizer | James Fauntleroy, Reginal Perry | 0.40 |  |  |  |  |  |  |
| 4. | Sierra Leone | Breaux, Ho | 2.29 |  |  |  |  |  |  |
| 5. | Sweet Life | Breaux, Pharrell Williams | 4.23 |  |  |  |  |  |  |
| 6. | Not Just Money | Rosie Watson | 1.00 |  |  |  |  |  |  |
| 7. | Super Rich Kids (mukana Earl Sweatshirt)  | Breaux, Roy Hammond, Ho, Thebe Kgositsile, Mark Morales, Kirk Robinson, Nat Robinson Jr., Mark C. Rooney | 5.05 |  |  |  |  |  |  |
| 8. | Pilot Jones | Breaux, Taylor | 3.04 |  |  |  |  |  |  |
| 9. | Crack Rock | Breaux, Ho | 3.44 |  |  |  |  |  |  |
| 10. | Pyramids | Breaux, Ho | 9.53 |  |  |  |  |  |  |
| 11. | Lost | Breaux, Ho, Micah Otano | 3.54 |  |  |  |  |  |  |
| 12. | White (mukana John Mayer)  | Breaux, Tyler Okonma | 1.16 |  |  |  |  |  |  |
| 13. | Monks | Breaux, Ho | 3.20 |  |  |  |  |  |  |
| 14. | Bad Religion | Breaux, Monte Neuble | 2.55 |  |  |  |  |  |  |
| 15. | Pink Matter (featuring André 3000)  | André Benjamin, Breaux, Ho | 4.29 |  |  |  |  |  |  |
| 16. | Forrest Gump | Breaux, Ho | 3.15 |  |  |  |  |  |  |
| 17. | End / Golden Girl (mukana Tyler, The Creator)  | Breaux, Ho, Okonma, Williams | 8.43 |  |  |  |  |  |  |
Arvostelut

Allmusic:
Pitchfork: 9.5/10
Clohars-Carnoët

| Clohars-Carnoët |
| --- | --- |
 Le Pouldu
 vaakuna
 Clohars-Carnoët
 Koordinaatit: 47°47′48″N, 3°35′01″W 
Valtio:  Ranska
Alue:  Bretagne
Departementti:  Finistère
Arrondissementti:  Quimper
Pinta-ala:  
 – Kokonaispinta-ala:  34,8 km²
Väkiluku (2015):  4 315 
 – Väestötiheys:  123 as./km²
Kunnan numero:  29031
 
 Kunnan kotisivut 
Infobox OKVirheellinen NIMI-arvo: 
Clohars-Carnoët on kunta läntisessä Ranskassa Finistèren departementissa Bretagnen alueella. Se sijaitsee Biskajanlahden rannalla Laïtajoen laskukohdassa.
Maison-Musée du Pouldu
Le Pouldun merenrantakylä oli suosittu maalauskohde Pont-Avenin koulukunnan taidemaalareille. Kylässä olleessa Buvette de la Plage -nimisessä majatalossa asustivat taidemaalarit kuten Paul Gauguin, Paul Sérusier, Charles Filiger ja Meijer De Haan. Vieraillessaan majatalossa vuosina 1889 - 1893 he maalasivat majatalon seiniin freskoja ja maalauksia. Nyttemmin maalaukset on siirretty pois rakennuksesta, ja sen tiloissa toimii kahvila Café de la Plage. Kylässä on kuitenkin näille taiteilijoille omistettu museo Maison-Musée du Pouldu, jossa voi nähdä miltä majatalossa on näyttänyt.
Aiheesta muualla

Kuvia tai muita tiedostoja aiheesta Clohars-Carnoët Wikimedia Commonsissa
Bulb-laukaisu

Bulb-laukaisu (lyhenne B) on kameran sulkimen laukaisutapa, jossa kameran suljin on auki niin kauan kuin laukaisinta painetaan. Bulb-laukaisu tunnetaan myös nimellä aikavalotus. Näin ollen kuvaaja voi itse määrittää, miten pitkän laukaisuajan tahansa pitämällä riittävän ajan laukaisinta pohjassa. Näin saadaan tahdonvaltaisen pitkä valotusaika erikoisiin kuvausolosuhteisiin riippumatta kameran pisimmästä mahdollisesta automaattisesti saatavissa olevasta tai käsin etukäteen säädettävästä valotusajasta riippumatta.
Cilly Aussem

Aussen vuonna 1927
Aussenin allekirjoitus
Cilly Aussem (4. tammikuuta 1909 Köln – 22. maaliskuuta 1963 Portofino, Italia) oli saksalainen naistennispelaaja. Hänet muistetaan parhaiten Wimbledonin voitosta 1931. Aussem ylsi saavutukseen ensimmäisenä saksalaisena naisena. Loppuottelussa hän kukisti  maannaisensa Hilde Krahwinkel Sperlingin 6–2, 7–5.
Aussem voitti naisten kaksinpelimestaruuden myös Ranskan mestaruuskilpailuissa  ja Saksan mestaruuskisoissa  1931. Hänen valmentajansa ja sekanelinpelipartnerinsa oli Bill Tilden. He voittivat yhdessä Ranskan mestaruuskilpailujen sekanelinpelin 1930. Vuosina 1930–1931 Aussem oli maailmanlistan kakkospelaaja Helen Wills Moodyn jälkeen.
Aussemin tavaramerkki oli hänen voimakas kämmenlyöntinsä.
Cañar

Cañarin provinssin sijainti Ecuadorin kartalla
Cañar on yksi Ecuadorin maakunnista. Sen pinta-ala on noin 3 910 neliökilometriä ja asukkaita siellä on noin 225 000 (2010).  Maakunta on nimetty alueella asustavan alkuperäisväestön mukaan ja sen pääkaupunki on nimeltään Azogues.
Maantiede ja sijainti

Cañar sijaitsee Andeilla Ecuadorin keskiosassa. Sen naapuriprovinssit ovat pohjoisessa Chimborazo, idässä Morona Santiago, etelässä Azuay ja lännessä Guayas.
Provinssin tärkein nähtävyys on Ingapircan rauniokaupunki, joka on Ecuadorin merkittävin arkeologinen esikolumbiaaninen löytö.
Kantonit

Provinssi jakautuu seitsemään kantoniin (pääkaupungit ovat kaikki samannimisiä):
Azogues
Biblián
Cañar
Déleg
El Tambo
La Troncal
Suscal
Ingapircan rauniot
Cleopatra (kappale)

"Cleopatra" on azerbaidžanilaisen laulajan Samira Efendin esittämä kappale, jolla hänen oli tarkoitus osallistua Eurovision laulukilpailuun vuonna 2020. Kilpailu kuitenkin peruutettiin koronapandemian vuoksi, joten Samira Efendin täytyi valita uusi kappale, Efendi valitsi kappaleen "Mata Hari".
Cassandra (nimi)

| Cassandra |
| --- | --- |
Nimipäivä:   
– suomenkielinen:  –
– ruotsinkielinen:  4. marraskuuta
– ortodoksinen:  –
Muunnelmia:  Kassandra
Vastineita eri kielissä:  Casandra
Nimen alkuperä:  kreikkalainen mytologia
Infobox OKNimi-testi OK: 
Cassandra (kreik. Κασσανδρα) on alkujaan muinaiskreikkalainen naisen etunimi. Nimi on todennäköisesti muodostettu kreikan kielen loistavaa tarkoittavasta sanasta
kekasmai (κεκασμαι) ja miestä tarkoittavasta sanasta aner (ανηρ). Nimi on tullut tunnetuksi Troijan sodan tarustosta, jossa Kassandra oli Troijan kuningas Priamoksen tytär, jolla oli profetoimisen lahja mutta jonka ennustuksiin kukaan ei uskonut. Nimi oli Englannissa yleisessä käytössä jo keskiajalla, mutta harvinaistui välillä, kunnes se 1900-luvulla jälleen yleistyi.
Suomessa nimi Cassandra on tullut käyttöön vasta 1900-luvun loppupuolella. Vuoden 1960 alusta vuoden 2019 loppuun mennessä se annettiin Suomessa 508 henkilölle muodossa Cassandra sekä lisäksi 39 henkilölle muodossa Kassandra. Vuonna 2015 nimi otettiin mukaan suomenruotsalaiseen kalenteriin, jonka mukaan Cassandran nimipäivä on nykyään 4. marraskuuta.
Tunnettuja Cassandroja ja Kassandroja

Cassandra Monique Batie, Andra Day (s. 1984), yhdysvaltalainen laulaja, lauluntekijä ja näyttelijä
Cassandra Clare (s. 1973), yhdysvaltalainen kirjailija
Cassandra Fedele (1465–1558), italialainen oppinut ja lapsinero
Cassandra Fox, Cass Fox (s. 1982), brittiläinen laulaja
Cassandra Jean Whitehead, Cassandra Jean (s. 1985), yhdysvaltalainen näyttelijä ja malli
Cassandra Korhonen (s. 1998), ruotsalainen jalkapalloilija
Kassandra Missipo (s. 1998), belgialainen jalkapalloilija
Cassandra Peterson (s. 1951), yhdysvaltalainen näyttelijä
Cassandra Steen (s. 1980), saksalainen kevyen musiikin laulaja
Cassandra Tate (s. 1990), yhdysvaltalainen juoksija
Cassandra Wilson (s. 1955), yhdysvaltalainen jazzmuusikko
Cassie (Casandra Ventura, s. 1986), yhdysvaltalainen laulaja, malli ja näyttelijä
Kuvitteellsia Cassandroja ja Kassandroja

Kassandra, Troijan kuningas Priamoksen tytär ja oraakkeli kreikkalaisessa mytologiassa
Cassandra, greyhound-koira elokuvassa Cassandra’s Dream
Cassandra Cain, Batman-sarjakuvien hahmo
Cassandra Lang, supersankarihahmo Marvel Comicsin sarjakuvissa
Aiheesta muualla

Kuvia tai muita tiedostoja aiheesta Cassandra (nimi) Wikimedia Commonsissa
Bruhat Bengaluru Mahanagara Palike

| Bruhat Bengaluru Mahanagara Palike> Historia |
| --- | --- |
Perustettu:  1862
Johto
Komissaari:  Manjunath Prasad
Kotisivut
 https://bbmp.gov.in/indexenglish.html
Bruhat Bengaluru Mahanagara Palike (BBMP) on Intian Bangaloren kaupunkia johtava hallinnollinen elin. Se vastaa Bangaloren kehittämisestä, kaavoituksesta, koulutus-, terveys- ja hygienia-, kauppa- ja lupa-asioista sekä vesistöistä, puistoista ja viheralueista. Vuonna 2020 kaupunginosien määrää päätettiin nostaa 198:sta 243 paikkaan osana Karnatakan kunnallislainsäädäntöön tehtyjä muutoksia. Noston tavoitteena on pitää jokaisen kaupunginosan väkiluku 35 000 asukkaassa. Uuteen kaupunginosien lukumäärään vaikuttivat myös numerologiset syyt, koska numeroa yhdeksän (2+4+3) pidetään onnekkaana. Kaupunginvaltuuston kausi kestää viisi vuotta. Vuonna 2015 aloittaneen valtuuston tehtäviä hoitaa virkamies Gaurav Gupta, kunnes uusi valtuusto on nimitetty. Vuonna 2020 vaalien järjestyminen on viivästynyt johtuen koronaviruspandemiasta ja muutoksista kaupunginhallintoon. Vaalit on nykyisellään tarkoitus järjestää joulukuussa 2020.
Karnatakan korkein oikeus ilmoitti vuonna 2018, että BBMP:n korruptio on saavuttanut hirvittävät mittasuhteet, jonka vuoksi Karnatakan osavaltiohallituksen ja BBMP:n kunnalliskomissaarin tulee suojella ihmisiä siltä. Intian tiedeinstituutin tutkimuksen mukaan sen 2010-luvulla kunnostamista järvistä 87 prosenttia oli joko erittäin huonossa tai huonossa kunnossa. Kaupungin teiden kuoppaisuus on aiheuttanut lukuisia valituksia, joiden vuoksi BBMP on lupautunut täyttämään ilmoitetut kuopat 15 päivässä. Koronaviruspandemian aikana heinäkuussa 2020 BBMP sai osakseen moitteita kotikaranteenin varmistamisesta telkeämällä karanteeniin määrättyjä henkilöitä koteihinsa. BBMP vastasi moitteisiin poistamalla ovien eteen asetetut peltilevyt ja pahoittelemalla tapahtunutta.
Aiheesta muualla

Kuvia tai muita tiedostoja aiheesta Bruhat Bengaluru Mahanagara Palike Wikimedia Commonsissa
Bokombali

| Bokombali |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Kädelliset Primates
Heimo::  Makit Lemuridae
Suku::  Bokombalit Hapalemur
Laji::  griseus
Kaksiosainen nimi
 Hapalemur griseus  (Link, 1795) 
 Bokombalin levinneisyys
Katso myös
   Bokombali Wikispeciesissä   Bokombali Commonsissa 
Infobox OKNimi-testi OKIUCN-testi OK: 
Bokombali (Hapalemur griseus) on makien heimoon kuuluva puoliapina, joka elää vain Madagaskarilla.
Ulkonäkö ja koko

Bokombali on kellanruskea ja se on keskimäärin 28 sentin pituinen.
Levinneisyys ja elinympäristö

Bokombalit elävät bambumetsissä.
Ravinto

Bokombali syö hentoja lehtiä ja versoja
Aiheesta muualla

Laji.fi: Bokombali (Hapalemur griseus)
ITIS: Hapalemur griseus (englanniksi)
Animal Diversity Web: Hapalemur griseus (englanniksi)
Corporation for Public Broadcasting

Corporation for Public Broadcasting (CPB) on Yhdysvaltain kongressin vuonna 1972 perustama yksityinen, voittoa tavoittelematon yritys. Sen tehtäväksi on laissa määritelty korkealaatuisten ei-kaupallisten radio- ja televisiolähetysten kehittäminen ja niiden vastaanottomahdollisuuksien takaaminen. CPB saa rahoituksensa Yhdysvaltain liittovaltiolta.
Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa CPB:n yhdessä taiteita tukevan National Endowment for the Arts -viraston (NEA) sekä tutkimusta, opetusta, kirjastoja, arkistoja ja museoita tukevan National Endowment for the Humanities -viraston (NEH) kanssa.